**Проект!**

**РАМКОВО СПОРАЗУМЕНИЕ**

Днес, …….......…... г., в гр. София, между:

**МИНИСТЕРСТВОТО НА ЗДРАВЕОПАЗВАНЕТО**, с адрес: гр. София 1000, пл. „Света Неделя” № 5, БУЛСТАТ 000695317 и ДДС ИН № BG000695317, представлявано от д-р Илко Семерджиев, министър на здравеопазването и Радослав Щербаков, директор на дирекция „ФСДУС”, наричано по-долу за краткост **ВЪЗЛОЖИТЕЛ** от една страна

и

1. „..............................................................”, със седалище и адрес на управление: гр......................................................................, ЕИК ...................................., представлявано от ................................................................,

2. „..............................................................”, със седалище и адрес на управление: гр......................................................................, ЕИК ...................................., представлявано от ................................................................,

наричани по-долу за краткост **ЗАСТРАХОВАТЕЛИ** от друга страна,

определени за **ИЗПЪЛНИТЕЛ/И на основание Решение №........................ на министъра на здравеопазването за определяне на изпълнители по рамково споразумение и във връзка с чл. 108, т. 2 от ЗОП и чл. 77 от ППЗОП се сключи настоящото споразумение за следното:**

**І. ЦЕЛ И ПРЕДМЕТ НА СПОРАЗУМЕНИЕТО**

Чл. 1. Целта на настоящото споразумение е да се определят условията, по които ще се определя изпълнител по всеки конкретен договор за избор на изпълнител за застраховане на имуществото на Министерството на здравеопазването и персонала на ЦСМП, въз основа на провеждане на вътрешен конкурентен избор или покана за допълване на оферта.

Чл. 2. Предмет на настоящото споразумение е определяне на кръгът от изпълнителите, които могат да сключват конкретни договори за обществени поръчки, въз основа на провеждане на вътрешен конкурентен избор или допълване на оферта за застраховки „Пожар и природни бедствия", „Гражданска отговорност на автомобилистите", „Автокаско", „Злополука на местата/лицата в МПС" и „Злополука на екипите на ЦСМП".

Чл. **3.** По настоящото рамково споразумение не са определени всички условия. Въз основа на настоящото рамково споразумение Възложителяще сключва договор/и за конкретни застраховки при спазване на предвидената конкурентна процедура, с изключение на първоначалния договор, който се сключва за количествата, посочени в Приложенията към настоящата документация на условията, предложени от изпълнителя /определен за такъв в процедурата за сключване на рамково споразумение/в офертата му за срок от една година.

Чл. **4.** За активите, за които към датата на сключването на рамковото споразумение няма действащи застрахователни договори/валидни полици и не е осигурено застрахователно покритие, първоначалния договор се сключва с участника, класиран на първо място при проведената процедура за сключване на рамково споразумение.

**ІІ. ПРОВЕЖДАНЕ НА КОНКУРЕНТНА ПРОЦЕДУРА**

**Чл. 5.** (1) За сключването на всеки последващ конкретен договор за възлагане на обществена поръчка Възложителят открива конкурентна процедура, чрез:

1. провеждане на вътрешен конкурентен избор между Изпълнителите по рамоковото споразумение, при условията на чл. 82, ал. 4 от ЗОП и в съответствие със заложените в настоящото рамково споразумение изисквания.

2. допълване на офертата от Изпълнителя**,** в случайте по чл. 82, ал. 2 от ЗОП,

**Чл. 6.** (1) Възложителят отправя покана до всички страни по рамковото споразумение, за провеждане на вътрешен конкурентен избор, при условията чл. 82, ал. 4 от ЗОП/или отправя покана за допълване на офертата, при условията на чл. 82, ал. 2 от ЗОП в случай, че рамковото споразумение е сключено само с едно лице.

(2) В отправената покана за сключване на последващ договор възложителят изисква от потенциалния/те изпълнител/и да представи/вят оферта/и с конкретно предложение в съответствие с изискванията, посочени в поканата. Всеки конкретен договор се сключва в съответствие с условията, заложени в рамковото споразумение и представената оферта.

(3) При откриване на последваща процедура по вътрешен конкурентен избор въз основа на сключеното рамково споразумение потенциалните изпълнители по рамковото споразумение не могат да предлагат по-неблагоприятни за възложителя условия от първоначалната оферта, освен ако няма промяна в задължителните премии, определени с Наредба на Комисията по финансов надзор. Посоченото е относимо и за новопридобитото имущество. В случайте, когато възложителя придобие нови движими вещи, автомобили или имоти или възникне необходимостта от застраховане на нови екипи, изпълнителя прилага същите условия за тях, въз основа на които е определен за изпълнител по действащия към този момент договор. Оценяването на участника в откритата процедура за сключване на рамково споразумение ще се извършва по методиката за оценка посочена в документацията. По същата методика ще се извършва и оценяването на офертите в процедурите по вътрешен конкурентен избор. Възложителя си запазва правото при провеждане на вътрешен конкурентен избор да приложи показателите и методиката за оценка, използвани за сключване на рамковото споразумение, да ги прецизира, когато е необходимо, или да включи нови показатели и методика, когато това е подходящо.

**Чл. 7.** В писмената покана за представяне на оферта възложителят посочва конкретния обект на поръчката, количеството, срока за застраховане на посочените обекти, срока за представянето на офертата както и всички други изисквания по сключването на конкретния договор.

**Чл. 8.** За разглеждане на представената/ните оферта/и се съставя протокол от назначената за това комисия, която предлага на възложителя да определи изпълнител въз основа на определения критерии за възлагане на поръчката и да сключи договор по реда на Закона за обществените поръчки.

**СРОК НА СПОРАЗУМЕНИЕТО**

Чл. 9. Настоящото рамково споразумение е за период от 36 /тридесет и шест/ месеца, като за начален срок се счита датата на сключване на споразумението.

Чл. 10. Срокът на договор за обществена поръчка, сключен от ВЪЗЛОЖИТЕЛЯТ, след проведен вътрешен конкурентен избор/допълване на офертата по реда на настоящото рамково споразумение, не може да надхвърля крайния срок на споразумението.

**ЦЕНА И НАЧИН НА ПЛАЩАНЕ**

Чл. 11. (1) Цената на първоначалния договор се определя на база предложените застрахователни премии в ценовото предложение на изпълнителя за срок от една година.

(2) Цената по всички последващи договори, сключени въз основа на настоящото рамково споразумение, се формира на база получената оферта в конкурентната процедура, като тази цена не може да бъде по-неблагоприятна за Възложителя от представената ценова оферта към откритата процедура за сключване на рамково споразумение.

**V. ПРАВА И ЗАДЪЛЖЕНИЯ НА СТРАНИТЕ**

Чл. **12.** Възложителят има право да провежда процедури и да възлага обществени поръчки със сходен или идентичен предмет извън настоящото споразумение по време на действието му.

Чл. 13. Всеки един от Изпълнителите се задължава за срока на действие на рамковото споразумение, както и за срока на действие на подписаните въз основа на рамковото споразумение договори да представи предложение в отговор на всяка покана, отправена до него от Възложителя, като оферираните в предложението му цени и условия не могат да бъдат по-неблагоприятни за Възложителя от представените цени и условия, въз основа на която е избран за Изпълнител по настоящото рамково споразумение.

Чл. 14. Изпълнителят се задължава да сключи и изпълнява конкретните договори, базирани на настоящото рамково споразумение.

**Чл. 15.** Изпълнителят се задължава да уведомява Възложителя в 7 дневен срок от всяка настъпила промяна в задължителните премии, определени с Наредба на Комисията по финансов надзор.

**VІ. ГАРАНЦИИ**

Чл. 16. При сключване на всеки конкретен договор за обществена поръчка, Изпълнителят представя гаранция за изпълнение на договора в размер на 5 % от цената на всеки конкретен договор за обществена поръчка, сключен въз основа на рамковото споразумение.

**VІІ. НЕУСТОЙКИ**

Чл. 17. При виновно неизпълнение на задълженията си по рамковото споразумение изпълнителят дължи неустойка в размер на 20000.00 лева.

Чл. 18. При необоснован отказ на изпълнителя да сключи конкретен договор въз основа на настоящото споразумение, същият дължи неустойка в размер на 40 000.00 лева.

**VІІІ. ПРЕКРАТЯВАНЕ НА РАМКОВОТО СПОРАЗУМЕНИЕ**

Чл. 19. Рамковото споразумение се прекратява:

* 1. С изтичане на срока, за който е сключено;
  2. По взаимно съгласие на страните.

Чл. 20. Прекратяване на рамковото споразумение с конкретен Изпълнител по право без предизвестие:

1. В случай, че Изпълнителят по каквато и да е причина бъде лишен от правото да упражнява дейността си, съгласно законодателството на държавата, в която е извършено нарушението.
2. В случайте, че по отоношение на Изпълнителя настъпят обстоятелствата по чл. 54, ал. 1 и чл. 55, ал. 1 от ЗОП.

Чл. 21. Възложителят може да прекрати без предизвестие настоящото рамково споразумение със съответния Изпълнител при констатиран конфликт на интереси.

Чл. 22. При прекратяване на рамковото споразумение по настоящия раздел, Възложителят не дължи неустойки, лихви, пропуснати ползи или други обезщетения на когото и да било от Изпълнителите.

Чл. 23. По отношение на неизпълнение, дължащо се на непреодолима сила или на непредвидени обстоятелства се прилагат разпоредбите на чл. 306 от Търговския закон и чл. 116 от Закона за обществените поръчки, в приложимите случаи.

Чл. 24. Възложителят има право да прекрати едностранно настоящото споразумение с 30-дневно писмено предизвестие.

**IХ.ФОРСМАЖОРНИ ОБСТОЯТЕЛСТВА**

Чл. 25 (1) Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

(2) Ако страната, която е следвало да изпълни свое задължение по договора е била в забава, тя не може да се позовава на непреодолима сила.

(3) „Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.

(4) Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване в посочения срок, страната засегната от непреодолима сила не може да се позовава на нея. Непреодолимата сила се доказва от засегнатата страна със сертификат за форсмажор, издаден по съответния ред от компетентния орган в държавата, в която са настъпили форсмажорните обстоятелства.

(5) Докато трае непреодолимата сила, изпълнението на задълженията и свързаните с тях насрещни задължения се спира.

(6) Не представлява „непреодолима сила” събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на Изпълнителя/Възложителя.

**Х. СПОРОВЕ**

Чл. 26 (1) Възникналите през времетраенето на рамковото споразумение спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

(2) Правата и задълженията по настоящото рамково споразумение не могат да се прехвърлят едностранно на трети лица и подобни актове не пораждат правно действие без писменото съгласие на другата страна, освен в случаите на обезпечаване (гарантиране) на задължения по банкови кредити.

Чл. 27. В случай на непостигане на договореност по предходния член, всички спорове, породени от това рамково споразумение или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**XI. ПОДИЗПЪЛНИТЕЛИ**

*(приложимо само в случаите, в които избрания за изпълнител участник е посочил, че ще ползва подизпълнители)*

**Чл. 28** (1)Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

(2) Възложителят изисква замяна на Подизпълнител, който не отговаря на условията по ал.1.

(3) Независимо от използването на Подизпълнители отговорността за изпълнение на договора е на Изпълнителя.

**ХІІ. СЪОБЩЕНИЯ**

**Чл. 29.** Всички съобщения между страните, свързани с изпълнението на споразумението са валидни, ако са направени в писмена форма и са подписани от законните или упълномощените представители на Изпълнителите или Възложителя.

**Чл. 30.** За дата на съобщението се смята:

1. датата на предаването – при ръчно предаване на съобщението;

2. датата на пощенското клеймо на обратната разписка – при изпращане по пощата;

3. датата на приемането – при изпращане по факс или e-mail.

**Чл. 31.** За валидни адреси за приемане на съобщения и банкови сметки, свързани с настоящото споразумение се смятат:

|  |  |
| --- | --- |
| ЗА ИЗПЪЛНИТЕЛИТЕ:  …………………………….  ……………………………. | ЗА ВЪЗЛОЖИТЕЛЯ:  Министерство на здравеопазването  гр. София 1000  пл. „Света Неделя” № 5 |

**Чл. 32.** При промяна на посочения по-горе адрес или банкова сметка съответната страна е длъжна да уведоми другата в тридневен срок от промяната.

**ХIII.ДРУГИ УСЛОВИЯ**

**Чл. 33. (1)** При съставянето на настоящия договор се представиха следните документи:

* Документи по чл. 112, ал. 1, т. 1 и т.4 от ЗОП;
* Техническо и Ценово предложение неразделна част от договора;
* Договор (в оригинал или заверено копие, включително и превод) или писмо за покритие от съответните подписвачи и/или презастрахователи, за осигуряване на пласиране 100 % (сто на сто) от застрахователния риск при условията, посочени в документацията на възложителя и предложението на изпълнителя. В договора или в писмото за покритие се посочва процентното участие на всеки от съответните подписвачи и/ли презастрахователи.

**(2)** Настоящото рамково споразумение се състави в ……………………… еднообразни екземпляра на български език – един за Изпълнителите и два за Възложителя.

**ВЪЗЛОЖИТЕЛ: ИЗПЪЛНИТЕЛИ:**

**\_\_\_\_\_\_\_\_\_\_\_\_\_\_\_\_\_\_\_\_ 1. \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Д-Р ИЛКО СЕМЕРДЖИЕВ 2. \_\_\_\_\_\_\_\_\_\_\_\_\_\_\_\_\_\_\_\_\_\_\_**

**МИНИСТЪР НА ЗДРАВЕОПАЗВАНЕТО**

**\_\_\_\_\_\_\_\_\_\_\_\_\_\_\_\_\_\_\_**

**РАДОСЛАВ ЩЕРБАКОВ**

**ДИРЕКТОР НА ДИРЕКЦИЯ „ФСДУС”**